৩২ বছর পর আবারও বাংলাদেশে অনুষ্ঠিত হতে যাচ্ছে এশিয়ার হকির শ্রেষ্ঠত্বের লড়াই এশিয়া কাপ। মাওলানা ভাসানি স্টেডিয়ামে আগামী ১১ অক্টোবর শুরু হবে আসরের মূলপর্ব। গ্রুপপর্বে বাংলাদেশের সঙ্গী ভারত, পাকিস্তানের মত এশিয়ার সেরা দলগুলো। আয়োজক হিসেবে প্রচারণা কম হলেও অবকাঠামো উন্নয়নে চলছে জোর তৎপরতা। জায়ান্ট স্ক্রীন ও ফ্লাডলাইটের ব্যবস্থা হচ্ছে প্রথমবারের মতো। পর্যাপ্ত নিরাপত্তা ব্যবস্থাও নিয়েছে হকি ফেডারেশন।